Projektas

Lietuvos Respublikos Vyriausybė

nutarimas

Dėl lietuvos reSpublikos vyriausybės 2014 m. lapkričio 26 d. nutarimo nr. 1328 „dėl VIEŠŲJŲ PASTATŲ ENERGINIO EFEKTYVUMO DIDINIMO PROGRAMOS PATVIRTINIMO“ PAKEITIMO

2017 m. d. Nr.
Vilnius

Lietuvos Respublikos Vyriausybė nutaria:

Pakeisti Viešųjų pastatų energinio efektyvumo didinimo programą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos pavirtinimo“:

1.	Pakeisti 13.2 papunktį ir jį išdėstyti taip:

„13.2. siekiant didinti viešųjų pastatų energijos vartojimo efektyvumą arba taupyti energiją, atliekami pasirinkti Programos 2 priede nurodyti veiksmai (priemonės);“.

2.	Pakeisti 13.3 papunktį ir jį išdėstyti taip:

„13.3. grąžinamosios subsidijos atveju, parengiamas toks viešojo pastato investicijų projektas, kuriame viešojo pastato investicijų projekto įgyvendinimo alternatyva yra optimali pagal viešojo pastato investicijų projekte apskaičiuotas finansinių ir ekonominių rodiklių reikšmes;“.

3.	Pakeisti 23.1 papunktį ir jį išdėstyti taip:

„23.1. Lietuvos Respublikos energetikos ministerija sudaro Tinkamų atnaujinti pastatų sąrašą. Šiame sąraše nurodyti viešieji pastatai, atsižvelgiant į viešojo pastato paskirtį ir siekiant užtikrinti jų atnaujinimo ir finansavimo kompleksiškumą, derinami su ministerijomis pagal kompetenciją, atsižvelgiant į viešojo pastato paskirtį ir ministerijų galimybes finansuoti Programos 2 priede nenurodytus veiksmus (priemones).“

4.	Pakeisti 23.2 papunktį ir jį išdėstyti taip:

„23.2. Tinkamų atnaujinti pastatų sąraše esančio viešojo pastato valdytojas užsako atlikti energijos vartojimo auditą ir, grąžinamosios subsidijos atveju, parengia viešojo pastato investicijų projektą, kaip nustatyta 2014–2020 metų Europos Sąjungos fondų investicijų veiksmų programos įgyvendinimą reglamentuojančiuose teisės aktuose.“

5.	Pakeisti 23.3 papunktį ir jį išdėstyti taip:

„23.3. Viešojo pastato valdytojas, atlikus energijos vartojimo auditą, gali kreiptis į Programos 18.5 papunktyje nurodytą finansų įstaigą dėl viešojo pastato atnaujinimui reikalingų finansinių priemonių skyrimo iš Energijos efektyvumo fondo lėšų. Programos 18.5 papunktyje nurodyta finansų įstaiga, įvertinusi viešojo pastato valdytojo parengtą energijos vartojimo audito ataskaitos atitiktį Programos nuostatoms, priima sprendimą, ar viešojo pastato atnaujinimas gali būti finansuojamas Energijos efektyvumo fondo lėšomis, taikant ETPT modelį arba tiesiogiai teikiant paskolą Projekto vykdytojui.“

6.	Pakeisti 23.4 papunktį ir jį išdėstyti taip:

„23.4. Jeigu Programos 18.5 papunktyje nurodyta finansų įstaiga priima sprendimą, kad finansavimas viešojo pastato, įtraukto į Tinkamų atnaujinti pastatų sąrašą, atnaujinimui negali būti skiriamas iš Energijos efektyvumo fondo lėšų, viešojo pastato valdytojas gali kreiptis į Lietuvos Respublikos energetikos ministeriją dėl grąžinamosios subsidijos skyrimo ir viešojo pastato investicijų projekto įtraukimo į Lietuvos Respublikos energetikos ministro tvirtinamą Valstybės projektų sąrašą, kaip nustatyta 2014–2020 metų Europos Sąjungos fondų investicijų veiksmų programos įgyvendinimą reglamentuojančiuose teisės aktuose.“

7.	Pakeisti 23.5 papunktį ir jį išdėstyti taip:

„23.5. Į Tinkamų atnaujinti pastatų sąrašą neįtrauktų valstybės viešųjų pastatų atnaujinimas gali būti finansuojamas iš Energijos efektyvumo fondo, jeigu atliktas energijos vartojimo auditas ir įvykdomi Programos 24–26 punktuose nustatyti reikalavimai.“

8.	Papildyti 23.7 papunkčiu ir jį išdėstyti taip:

„23.7. Investicijų dalis, tenkanti Programos 2 priedo 11-13 punktuose nurodytiems veiksmams (priemonėms) ir visų Programos 2 priede nurodytų veiksmų(priemonių) įgyvendinimo metu padarytų pastato konstrukcijose ir kituose elementuose fizinių pažeidimų atstatymui į pradinę būklę, neturi viršyti 20 procentų visos investicijų sumos. Programos 2 priedo 11-13 punktuose nurodyti veiksmai (priemonės) nėra finansuojami, jei viešajame pastate tuo pačiu metu yra atliekami statybos darbai finansuojami iš kitų 2014–2020 metų Europos Sąjungos fondų investicijų veiksmų programos priemonių ar kitų finansavimo šaltinių.“

9.	Pakeisti 25 punktą ir jį išdėstyti taip:

„25. Siekdamas užtikrinti Programos 13.1 papunktyje nustatytų reikalavimų įgyvendinimą, viešojo pastato valdytojas parengia viešojo pastato naudojimo planą, kuris privalo būti raštu patvirtintas ministerijos pagal kompetenciją atsižvelgiant į viešojo pastato paskirtį (jeigu tai valstybės nuosavybės teise valdomi administracinės paskirties pastatai, – centralizuotai valdomo valstybės turto valdytojo). Viešojo pastato naudojimo plane privalo būti nustatyta, kad viešasis pastatas pagal paskirtį bus naudojamas ne trumpiau kaip 10 metų. Viešojo pastato naudojimo plane taip pat turi būti nustatyta, kaip bus naudojamas viešasis pastatas, užtikrinant, kad jo ploto naudojimo efektyvumas atitiks Programos 13.1 papunktyje nurodytus reikalavimus.“

10.	Pakeisti 34.3 papunktį ir jį išdėstyti taip:

„34.3. užsako atlikti pastato energijos vartojimo auditą ir parengia viešojo pastato investicijų projektą, kaip nustatyta 2014–2020 metų Europos Sąjungos fondų investicijų veiksmų programos įgyvendinimą reglamentuojančiuose teisės aktuose.“

11.	Pakeisti 42 punktą ir jį išdėstyti taip:

„42. Ministerijos pagal kompetenciją, atsižvelgiant į viešojo pastato paskirtį, iš joms skirtų asignavimų gali skirti papildomą finansavimą, susijusį su viešojo pastato atnaujinimu ir (veiksmų) priemonių, nenurodytų Programos 2 priede, įgyvendinimu. Lėšos, skirtos Programos 2 priede nenurodytiems veiksmams (priemonėms) finansuoti, nelaikomos pagal Programą skiriamu finansavimu.“

12.	Pakeisti 2 priedą ir jį išdėstyti nauja redakcija (pridedama).

13.	Pripažinti netekusiu galios 3 priedą.

Ministras Pirmininkas

Aplinkos ministras